b'\n_START_ARTICLE_\nPuhetiedonhaku\n_START_PARAGRAPH_\nPuhetiedonhaku (engl. Speech retrieval) on kyseess\xc3\xa4, kun puhuttua luonnollista kielt\xc3\xa4 sis\xc3\xa4lt\xc3\xa4vist\xc3\xa4 s\xc3\xa4hk\xc3\xb6isist\xc3\xa4 arkistoista haetaan dokumentteja niiden puhutun sis\xc3\xa4ll\xc3\xb6n perusteella. Puhetiedonhaun tavoitteena on saattaa puheena tallennettu tieto ihmisten k\xc3\xa4ytett\xc3\xa4v\xc3\xa4ksi._NEWLINE_Puhe on aikasidonnainen tapa v\xc3\xa4litt\xc3\xa4\xc3\xa4 informaatiota. Puhetta ei esimerkiksi voi silm\xc3\xa4ill\xc3\xa4 l\xc3\xa4pi niin kuin painettua teksti\xc3\xa4, vaan puheen ymm\xc3\xa4rt\xc3\xa4minen edellytt\xc3\xa4\xc3\xa4, ett\xc3\xa4 sit\xc3\xa4 kuunnellaan suunnilleen samalla nopeudella kuin se on tuotettu. Siksi puheen muodossa olevan tiedonhakuun keskittyvien j\xc3\xa4rjestelmien kehitt\xc3\xa4minen on t\xc3\xa4rke\xc3\xa4\xc3\xa4. Puhehakuun on kaksi p\xc3\xa4\xc3\xa4l\xc3\xa4hestymistapaa: jatkuva puheentunnistus ja pienempien yksikk\xc3\xb6jen tunnistus. Ensimm\xc3\xa4isess\xc3\xa4 tavassa voidaan tunnistaa luonnollinen puhe kirjoitetun kielen sanoiksi k\xc3\xa4ytt\xc3\xa4en jatkuvan puheen puheentunnistinta. Toinen l\xc3\xa4hestymistapa perustuu puolestaan sanaa pienempien yksikk\xc3\xb6jen tunnistamiseen, esimerkiksi foneemien tunnistamiseen.'